използвани от него возила са лицензирани, регистрирани и съвместими с маршрута (маршрутите), по който (които) се предвижда да бъдат експлоатирани, както и че се спазват изискванията, които трябва да бъдат следвани от персонала му.
 Процесът на проверка на съвместимостта с маршрута не трябва да дублира процеси, извършвани като част от разрешението за превозното средство съгласно Регламент за изпълнение (ЕС) 2018/545
 6
 на Комисията, за да се осигури техническата съвместимост между возилото и мрежата (ите). Параметрите по допълнение Г1, които вече са прегледани и проверени по време на разрешаването на возилото или друг подобен процес, не се подлагат на повторно оценяване в рамките на проверката на съвместимостта с маршрута.
 За возила, разрешени в съответствие с директива (ЕС) 2016/797 относимите данни за возилото по отношение на параметрите, включени в допълнение Г1, които вече са проверени по време на процеса на разрешаване, които са част от:
 ·досието, посочено в член 21, параграф 3 от Директива (ЕС) 2016/797, и
 ·разрешението на возилото, посочено в член 21, параграф 10 от Директива (ЕС) 2016/797,
 се предоставят от заявителя, посочен в член 2, параграф 22 от Директива (ЕС) 2016/797, или от ползвателя на возилото на железопътното предприятие при поискване, когато такава информация не е налична в ERATV или други регистри за железопътни возила.
 За возила, разрешени преди Директива (ЕС) 2016/797, относимите данни за возилото по отношение на параметрите, включени в допълнение Г1, се предоставят на железопътното предприятие, при поискване, от притежателя на документацията за разрешаване на возилото или от ползвателя, когато такава информация не е налична в ERATV или други регистри на железопътни возила.
 Процесът на проверка на съвместимостта с маршрута в СУБ на железопътното предприятие трябва да включва следните проверки, които могат да бъдат извършвани едновременно по всяко подходящо време, или във всяка подходяща последователност:
 ·всяко возило е лицензирано и регистрирано;
 ·всяко возило във влаковата композиция е съвместимо с маршрута;
 ·влаковата композиция е съвместима с маршрута и с трасето;
 ·подготовката на влака гарантира, че влакът е правилно композиран и влаковата композиция е завършена.
 Б)Управителят на инфраструктурата подава информацията за съвместимост с маршрута съгласно допълнение Г1 чрез РИНФ.
 В Допълнение Г1 са определени всички параметри, които трябва да се използват в процеса на железопътното предприятие преди първата употреба на возило или състав на влак с цел да се гарантира, че всички возила, съставящи влака, са съвместими с маршрута (маршрутите), по които се предвижда влакът да бъде експлоатиран, включително, където е уместно, обиколните маршрути и маршрутите до работилниците. Трябва да се вземат предвид промени на маршрута и промени в инфраструктурата. Когато параметър от допълнение Г1 е хармонизиран на равнището на мрежата (ите) в даден район на експлоатация, съответствието с този параметър може да се смята за постигнато за всяко возило, разрешено в този район на експлоатация. Националните правила или допълнителните национални изисквания за достъп до мрежата по отношение на съвместимостта с маршрута по принцип се смятат за несъвместими с допълнение Г1. Управителят на инфраструктура не изисква допълнителни технически проверки за целите на осигуряване на съвместимостта с маршрута, освен онези, които са включени в списъка, посочен в допълнение Г1.
